Ioannes Crowe Ransom
Ioannes Crowe Ransom Res apud Vicidata repertae: Nativitas: 30 Aprilis 1888; Pulaski Obitus: 3 Iulii 1974; Gambier Patria: Civitates Foederatae Americae Ioannes Crowe Ransom (30 Aprilis 1888—3 Iulii 1974) fuit educator, eruditus, iudex litterarius, poeta, scriptor commentariorum, et editor Americanus, qui unus habetur ex conditoribus Iudicii Novi, scholae iudicii litterarii. Cum professor in Collegio Kenyonano esset, primus fuit editor principalis Kenyon Review, periodici magni aestimati. Ransom, magister observatissimus et consiliarius aetatum discipulorum perpolitorum, poeta et scriptor commentariorum praemia abstulit. Inter suis discipulis notissimis sunt Donaldus Davidson, Randall Jarrell, Robertus Lowell, Andreas Nelson Lytle, Allen Tate, Petrus Taylor, Robertus Macauley, Robertus Penn Warren, E. L. Doctorow, Cleanth Brooks, Ricardus M. Weaver, et Constantinus Patrides (Discipulus Rhodensis, qui monographum de Lycida, poemate Ioannis Miltoni, memoriae Ransomianae dicavit). Ransom dux fuit Iudicii Novi, scholae iudicii litterarii quod ex The New Criticism ('Novum Iudicium'), libro commentariorum (1941) appellatur. Doctrina Novi Iudicii, quod in cogitatione litteraria Americana per medium saeculum vicensium dominabatur, lectionem intimam et iudicium in textibus conditum, potius quam inclinationem animi non textualem vel historiam non textualem vehementius dixit.